
ՈՐՈՇՈՒՄ
	10 հոկտեմբերի 2023 թվականի
	թիվ 148
	քաղ. Մոսկվա



Հատակ լվացող եւ ավլող-հատակ լվացող մեքենաները՝ 
Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան դասակարգելու մասին

Եվրասիական տնտեսական միության մաքսային օրենսգրքի 22-րդ հոդվածի 1-ին կետի առաջին պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց.
1.	Արտադրական, պահեստային, գրասենյակային եւ առեւտրային տարածքների մաքրման համար նախատեսված, կողքից քայլող օպերատորի կողմից կառավարվող, կորպուսից, վակուումային կատարող մեխանիզմից, մաքրող գլխիկից, մաքուր եւ կեղտոտ ջրերի համար նախատեսված բաքերից, կառավարման կարգավորելի բռնակից, հատակի ձողափայտի հանգույցից, կուտակիչ մարտկոցներից կազմված հատակ լվացող մեքենան՝ Արտաքին տնտեսական գործունեության ապրանքային անվանացանկի մեկնաբանման 1-ին եւ 6-րդ հիմնական կանոններին, Եվրասիական տնտեսական միության արտաքին տնտեսական գործունեության միասնական ապրանքային անվանացանկի 84-րդ խմբի 8-րդ ծանոթագրությանը համապատասխան՝ դասակարգվում է Եվրասիական տնտեսական միության արտաքին տնտեսական գործունեության միասնական ապրանքային անվանացանկի 8479 89 970 7 ստորաենթադիրքում (հատակ լվացող մեքենայի պատկերների օրինակները բերված են հավելվածում)։
2.	Ավլող-հատակ լվացող մեքենան, որն ինքնագնաց մեքենա է՝ կազմված ներքին այրման շարժիչից, օպերատորի՝ կառավարման համակարգով աշխատատեղից, վակուումային պոմպից, մաքուր եւ կեղտոտ ջրերի համար նախատեսված ռեզերվուարներից, աղբի բունկերից, խոզանակներից, հատակի ձողափայտից եւ անվային շասսիից, որն ամբողջությամբ ինտեգրված է վերջինիս վրա տեղադրված սարքավորման հետ եւ ձեւավորում է պահեստային, գրասենյակային, առեւտրային եւ բաց տարածքներ լվանալու եւ ավլելու համար նախատեսված միասնական մեքենա՝ Արտաքին տնտեսական գործունեության ապրանքային անվանացանկի մեկնաբանման 1-ին եւ 6-րդ հիմնական կանոններին, Եվրասիական տնտեսական միության արտաքին տնտեսական գործունեության միասնական ապրանքային անվանացանկի 84-րդ խմբի 8-րդ ծանոթագրությանը համապատասխան՝ դասակարգվում է Եվրասիական տնտեսական միության արտաքին տնտեսական գործունեության միասնական ապրանքային անվանացանկի 8479 89 970 7 ստորաենթադիրքում (ավլող-հատակ լվացող մեքենայի պատկերների օրինակները բերված են հավելվածում)։
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

